b'\n_START_ARTICLE_\nBaraba\n_START_SECTION_\nVsebina\n_START_PARAGRAPH_\nMatej je \xc5\xa1estnajstletnik, ki \xc5\xbeivi v neurejeni dru\xc5\xbeini z mamo, o\xc4\x8dimom in polsestro Rebeko. Matej je pustil \xc5\xa1olo, \xc5\xbeivi ve\xc4\x8d na ulici kot doma in vsak teden dobi naro\xc4\x8dila od sumljivih znancev za vlamljanje v avtomobile in krajo. Njegova mati je postala alkoholi\xc4\x8darka, ko je po prevari Matejevega o\xc4\x8deta in razo\xc4\x8daranju s sedanjim mo\xc5\xbeem spoznala, da je njeno \xc5\xbeivljenje zavo\xc5\xbeeno. Prijatelji Mateja kli\xc4\x8dejo Tizi. Njegova tako imenovana najbolj\xc5\xa1a prijatelja sta Rori in njegov starej\xc5\xa1i brat Bunta. Toda ta dva mu ve\xc4\x8dkrat pomagata zaiti v te\xc5\xbeave kot pa se re\xc5\xa1iti iz njih. Dru\xc5\xbeinsko nasilje je vseskozi gibalo pripovedi, saj ga o\xc4\x8dim sovra\xc5\xbei, pretepa in ga nikoli ne pokli\xc4\x8de po imenu, saj je zanj le baraba, mulc, zguba, pankrt, prav tako pretepa tudi Matejevo mamo oziroma svojo \xc5\xbeeno. Zato ga prijatelja Rori in Bunta prepri\xc4\x8dujeta, naj se o\xc4\x8dimu ma\xc5\xa1\xc4\x8duje. \xc4\x8ceprav je njegovo mater sram, ker je njen sin tak malopridne\xc5\xbe, ga ima vseeno rada in ga \xc5\xa1\xc4\x8diti pred mo\xc5\xbeem. Matej se res odlo\xc4\x8di, da bo pokazal o\xc4\x8dimu, kako njega in njegovo mater boli, ko ju vseskozi pretepa. Vendar bi za na\xc4\x8din, ki si ga je izbral,\xc2\xa0\xc2\xbboko za oko\xc2\xab, potreboval pajda\xc5\xa1e, ki jih mora pla\xc4\x8dati. Ker denarja nima se odlo\xc4\x8di, da bo poiskal svojega pravega o\xc4\x8deta. A ko pride na \xc5\xa0tajersko pride do zapletov, saj njegova teta meni, da ga njegov o\xc4\x8de ne bo hotel videti in ko spozna o\xc4\x8detovo mamo oziroma svojo babico mu ta v zameno, da odide da deset tiso\xc4\x8dakov. Matej se \xc5\xbealosten, ker ni spoznal o\xc4\x8deta vra\xc4\x8da domov, kjer ga na \xc5\xbeelezni\xc5\xa1ki postaji \xc4\x8daka njegov stalni kupec ukradenih koles Smaka, ki ga vplete v pretep in mu zagrozi, da bo pretepel sestro Rebeko, \xc4\x8de v enem tednu ne dobi par koles. Matej ima svojo 12-letno polsestro Rebeko rad, vendar se teh \xc4\x8dustev sramuje. Sku\xc5\xa1a prepre\xc4\x8diti njeno vse hitrej\xc5\xa1e drsenje v mamila, prezgodnjo spolnost in neuspe\xc5\xa1nost v \xc5\xa1oli ter tako postane tudi sam nasilen, zato ga o\xc4\x8dim vr\xc5\xbee na cesto in mora no\xc4\x8d pre\xc5\xbeiveti v kleti stanovanjskega bloka. Nato ga k sebi sprejme Bisa, dekle ki mu je \xc5\xbee nekaj \xc4\x8dasa v\xc5\xa1e\xc4\x8d. Zapleteta se v ljubezensko razmerje, ki se kmalu kon\xc4\x8da. Ko Matej pride domov sli\xc5\xa1i na stopni\xc5\xa1\xc4\x8du prepir mame in o\xc4\x8dima, ki se kon\xc4\x8da tako, da o\xc4\x8dim porine pijano mamo po stopni\xc5\xa1\xc4\x8du in nato ta pristane v bolni\xc5\xa1nici. V tem \xc4\x8dasu, ko je Matejeva mati v bolni\xc5\xa1nici mora biti Matej sam s svojim najve\xc4\x8djim sovra\xc5\xbenikom, o\xc4\x8dimom, mati pa se v bolni\xc5\xa1nici odlo\xc4\x8di da se bo pobolj\xc5\xa1ala in da ne bo ve\xc4\x8d pila. Medtem tudi njegov o\xc4\x8dim spozna, kaj pomeni o\xc4\x8detovska ljubezen do pastorka in zato se Matej in o\xc4\x8dim po\xc4\x8dasi zbli\xc5\xbeata.\n_START_SECTION_\nZbirka\n_START_PARAGRAPH_\nKnjiga je prvi\xc4\x8d iz\xc5\xa1la leta 2001 v Zbirki Odisej zalo\xc5\xbebe Mladinska knjiga ter nato \xc5\xa1e leta 2006.\n_START_SECTION_\nNominacije\n_START_PARAGRAPH_\nKnjiga je bila nominirana za nagrado desetnica 2005.'